ai4bharat/Pralekha huggingface dataset:
রাষ্ট্রপতিরসচিবালয়
৪৯তম রাজ্যপাল সম্মেলনে রাজ্যপালদের কর্তব্য ও দায়িত্বশীলতার ওপর জোর দিলেন রাষ্ট্রপতি শ্রী রামনাথ কোবিন্দ
নয়াদিল্লি, ৪ জুন, ২০১৮
রাষ্ট্রপতি ভবনে রাষ্ট্রপতি শ্রী রামনাথ কোবিন্দের উদ্বোধনী ভাষণের মধ্য দিয়ে আজ  সূচনা হল দেশের রাজ্যপাল এবং উপ-রাজ্যপালদের দু’দিনের এক সম্মেলনের।
রাষ্ট্রপতি তাঁর প্রারম্ভিক ভাষণে বলেন যে সাংবিধানিক পদ্ধতি অনুযায়ী প্রশাসনের এক বিশেষ আসন অলঙ্কৃত করেন রাজ্যপালরা। রাজ্য সরকারগুলির তাঁরা পরামর্শদাতা এবং পথ প্রদর্শকও বটে। একইসঙ্গে তাঁরা যুক্তরাষ্ট্রীয় কাঠামোর সঙ্গে রাজ্যগুলির এক গুরুত্বপূর্ণ সংযোগ রক্ষাকারী ভূমিকাও পালন করে থাকেন। রাজ্যবাসীরা রাজ্যপাল এবং রাজভবনকে আদর্শ ও মূল্যবোধের এক পীঠস্থান বলেই মনে করেন।
রাষ্ট্রপতি বলেন, দেশে বর্তমানে তপশিলি উপজাতিভুক্ত মানুষের সংখ্যা ১০ কোটি। তাঁদের এক সংখ্যাগরিষ্ঠ অংশ বসবাস করেন সংবিধানের পঞ্চম এবং ষষ্ঠ তপশিলভুক্ত অঞ্চলগুলিতে। সহ-নাগরিকদের জীবনযাত্রা যাতে উন্নততর হয়ে ওঠে, তার রূপরেখা তৈরি করার কাজেও রাজ্যপালরা এক উল্লেখযোগ্য ভূমিকা পালন করতে পারেন। কারণ, এই সম্প্রদায়ের মানুষরা আমাদের উন্নয়নের যাত্রাপথের সুফলগুলি প্রত্যাশানুযায়ী ভোগ করতে পারেন না।
শ্রী কোবিন্দ বলেন, দেশের মোট বিশ্ববিদ্যালয়গুলির ৬৯ শতাংশই রাজ্য সরকারগুলির প্রশাসনিক দায়িত্বে রয়েছে। এই সমস্ত বিশ্ববিদ্যালয়ে উচ্চতর শিক্ষার জন্য ভর্তি হওয়া ছাত্রছাত্রীর হার প্রায় ৯৪ শতাংশ। আবার, রাজ্যপালরা হলেন এই অধিকাংশ বিশ্ববিদ্যালয়েরই আচার্য। সুতরাং, আচার্য হিসাবে তাঁদের দায়িত্ব ও কর্তব্য রয়েছে বিশ্ববিদ্যালয়ের মতো প্রতিষ্ঠানগুলিতে নানাভাবে উৎসাহ ও অনুপ্রেরণার মাধ্যমে শিক্ষা ও পঠনপাঠনের মানকে আরও উন্নত করে তুলতে সাহায্য করা। জনজীবনে রাজ্যপালদের কাজের অভিজ্ঞতা যেহেতু খুবই সমৃদ্ধ, সেই কারণে এই ধরণের দায়িত্ব পালনের জন্য তাঁরাই হলেন সবচেয়ে উপযুক্ত।
রাষ্ট্রপতি বলেন যে রাজ্য বিশ্ববিদ্যালয়গুলিতে ছাত্রছাত্রীদের ভর্তি এবং শিক্ষকদের নিয়োগ প্রক্রিয়া যাতে স্বচ্ছতার সঙ্গেই সম্পূর্ণ হয় তা নিশ্চিত করার জন্য সাহায্য করতে পারেন রাজ্যপালরা। অন্যদিকে, পরীক্ষা এবং তার ফল ঘোষণা যাতে সময়সূচি মেনে চলে এবং সমাবর্তন অনুষ্ঠান যাতে নির্দিষ্ট দিনক্ষণ মেনে আয়োজিত হয়, তা নিশ্চিত করতেও রাজ্যপালরা এক উল্লেখযোগ্য ভূমিকা পালন করতে পারেন। একইসঙ্গে, বিশ্ববিদ্যালয়গুলিতে শৃঙ্খলা ও সংহতি রক্ষার জন্য পরামর্শও দিতে পারেন তাঁরা।
CG/SKD/DM/…
(Visitor Counter : 87
প্রধানমন্ত্রীরদপ্তর
তরুণদের সীমান্ত গ্রাম সফরের আর্জি প্রধানমন্ত্রীর
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী সকলকে, বিশেষ করে দেশের তরুণদের সীমান্ত গ্রামগুলি সফরের আর্জি জানান।
শ্রী মোদী বলেন, এর মাধ্যমে দেশের তরুণ সম্প্রদায় বিভিন্ন সংস্কৃতির সঙ্গে পরিচিত হওয়ার পাশাপাশি সেইসব জায়গায় বসবাসকারী মানুষদের আতিথেয়তার অভিজ্ঞতায় সমৃদ্ধ হবেন।
অমৃত মহোৎসবে উজ্জীবিত গ্রাম কর্মসূচির আওতায় ওডিশার তরুণ কিবিথু ও তুতিং গ্রামগুলি সফর করা নিয়ে একটি ট্যুইট করা হয়।
উজ্জীবিত গ্রাম কর্মসূচি তরুণদের সামনে উত্তর – পূর্বাঞ্চল এলাকার জীবনশৈলী, জনজাতি, লোকসঙ্গীত এবং হস্তশিল্পের সঙ্গে পরিচিত হওয়ার পাশাপাশি, সেখানকার প্রাকৃতিক সৌন্দর্য এবং স্থানীয় নান্দনিক বিভিন্ন বিষয়ের অভিজ্ঞতা লাভের সুযোগ এনে দিচ্ছে।
অমৃত মহোৎসবের এই ট্যুইটের প্রত্যুত্তরে প্রধানমন্ত্রী তাঁর ট্যুইটে বলেন, “এটা নিশ্চয়ই এক স্মরণীয় অভিজ্ঞতা হবে। আমি অন্যদেরকেও, বিশেষত দেশের তরুণ প্রজন্মকে দেশের সীমান্ত গ্রামগুলি সফরের অনুরোধ করবো। এর ফলে, আমাদের তরুণরা বিভিন্ন সংস্কৃতির সঙ্গে পরিচিত হওয়ার সুযোগ পাবেন। সেইসঙ্গে, ঐসব এলাকায় বসবাসকারী মানুষের আতিথেয়তার অভিজ্ঞতা সমৃদ্ধ হবেন”।
PG/AB/SB
(
নীতিআয়োগ
অটল ইনোভেশন মিশন জোট গড়ল বেয়ারের সঙ্গে স্বাস্থ্য পরিষেবা এবং কৃষি উদ্ভাবনের লক্ষ্যে কাজ করতে
নতুন দিল্লি, ১৩ ,এপ্রিল ২০২১
নীতি আয়োগের অটল ইনোভেশন মিশন  আজ গাঁটছড়া বাঁধল সুদক্ষ আন্তর্জাতিক প্রতিষ্ঠান বেয়ারের সঙ্গে স্বাস্থ্য পরিষেবা এবং পুষ্টি ক্ষেত্রে । সারা দেশে মিশনের উদ্ভাবন এবং উদ্যোগপতি তৈরির উদ্যোগের লক্ষ্যে কাজ করতে ।
এআইএম এবং বেয়ারের মধ্যে কৌশলগত অংশীদারিত্ব নিয়ে একটি ইচ্ছাপত্র স্বাক্ষরিত হল এবং হস্তান্তরিত হল সহযোগিতাকে আনুষ্ঠানিক রূপ দিতে । ইচ্ছাপত্রের আওতায় থাকবে বিজ্ঞান শিক্ষার প্রসার, ডিজিটাল সমাধান এবং কৃষি প্রযুক্তির অগ্রগতি, সরবরাহ শৃঙ্খলের পাশাপাশি স্বাস্থ্য পরিষেবা প্রকল্পকে শক্তিশালী করতে । এছাড়াও বেয়ার, এআইএম-এর সঙ্গে জোট বাঁধবে তাদের চলতি এবং ভবিষ্যৎ কর্মসূচিকে সহায়তা করতে এবং কৃষি ও স্বাস্থ্য পরিষেবা ক্ষেত্রে উদ্ভাবন এবং উদ্যোগপতিদের লালন করতে ।
এআইএম-এর পতাকাবাহী কর্মসূচি ‘অটল টিংকারিং ল্যাব‘ বিদ্যালয়ের ছাত্র-ছাত্রীদের মধ্যে সৃজনশীলতা এবং কল্পনা বৃদ্ধি করতে গুরুত্বপূর্ণ ভূমিকা নিয়েছে । বেয়ার স্কুলের ছাত্র-ছাত্রীদের পথ দেখাতে সুযোগের খোঁজ করবে । নকশা নিয়ে ভাবনার বীজ বপন করবে, সমস্যার সমাধান করতে শেখাবে এবং তাদের মধ্যে কোনকিছু শেখার দক্ষতা বাড়াবে এবং ইচ্ছুক বিদ্যালয়গুলিকে সাহায্য করবে । এছাড়া অটল ইনকিউবেশন সেন্টার” এবং ‘অটল কমিউনিটি ইনোভেশন সেন্টার ’ –এর অঙ্গ হিসেবে বেয়ার তরুণ উদ্ভাবক এবং স্টার্টআপগুলিকে পথ দেখাবে এবং তাদের উদ্ভাবনকে এগিয়ে নিয়ে যেতে তাদের সঙ্গে জোট বাঁধবে । এছাড়াও বেয়ার কৃষি এবং স্বাস্থ্য পরিষেবা উভয় ক্ষেত্রেই ডিজিটাল সমাধানের এলাকায় এএনআইসি এবং এআরআইএসই-র কর্মসূচি থেকে প্রযুক্তিগত উদ্যোগপতিদের সঙ্গেও সহযোগিতার পথ খুঁজবে ।
নীতি আয়োগের এআইএম-এর মিশন ডিরেক্টর আর রামানন ইচ্ছাপত্র ভার্চুয়াল হস্তান্তরের সময় বলেন, ‘বেয়ারের সঙ্গে এই গাঁটছড়া দীর্ঘমেয়াদী কৌশল অটল ইনভেশন মিশনের জন্য, কারণ কৃষি এবং স্বাস্থ্য পরিষেবা এবং জীবন বিজ্ঞানের মতো ক্ষেত্রে তাদের বিশেষত্বগুলি জাতীয়স্তরে গুরুত্বপূর্ণ, বিশেষ করে অতিমারির সময় । এই অংশীদারিত্ব হবে বৈশিষ্টে উজ্জ্বল বিদ্যালয়, বিশ্ববিদ্যালয় এবং স্টার্টআপ স্তরে জ্ঞান ও উদ্ভাবনের উন্মেষ ও সহায়তায় বেয়ারের দক্ষতা, আন্তর্জাতিকতা এবং সুবিধাগুলির সাহায্যে ।’
বেয়ার ক্রপ সায়েন্স লিমিটেডের ভাইস চেয়ারম্যান ম্যানেজিং ডিরেক্টর এবং চিফ এক্সিকিউটিভ অফিসার ভি নারাইন তার ভাবনা ভাগ করতে গিয়ে বলেন, “নীতি আয়োগের অটল ইনোভেশন মিশনের অংশীদার হতে পেরে বেয়ার খুশী । এই সহযোগিতার মাধ্যমে আমরা কৃষি এবং স্বাস্থ্য ক্ষেত্রে সারা ভারতে উদ্ভাবন এবং উদ্যোগপতিত্বকে লালন করতে উদ্যোগ নেব । ‘অটল টিংকারিং ল্যাব’ বিদ্যালয়ের ছাত্র-ছাত্রীদের বিভিন্ন সুযোগ দিতে এবং বৈজ্ঞানিক জিজ্ঞাসা তৈরি করতে এটি আমাদের সাহায্য করবে । স্টার্ট আপ গুলির সঙ্গে অংশীদারিত্ব এবং মূল্য শৃঙ্খলে ডিজিটাল সমাধানেও সক্ষম করবে । এই জরুরি সময়ে উদ্যোগপতিত্ব এবং বিজ্ঞানভিত্তিক উদ্ভাবন গুরুত্বপূর্ণ ভূমিকা নিতে পারে । আর আমাদের অগ্রগতিকে জোরদার করতে পারে কৃষকদের আয় দ্বিগুণ করতে, এবং সারা দেশে স্বাস্থ্য পরিষেবা, সুবিধা দিতে ।”
বেয়ার ভারতে আছে ১২০ বছরের বেশি সময় ধরে । এবং কৃষি, স্বাস্থ্য পরিবেষা এবং পুষ্টি ক্ষেত্রের নেতা হিসেবে এবং নিয়মিত কাজ করে চলেছে বিজ্ঞান এবং প্রযুক্তির ব্যবহার করে সমাজের বড় অংশের সুবিধার্থে । কৃষি এবং স্বাস্থ্য পরিষেবা ক্ষেত্রে এআইএম এবং বেয়ারের মধ্যে প্রথম এই ধরনের চুক্তি সাহায্য করবে উদ্ভাবন এবং উদ্যোগপতিত্ব লালনে ।
CG/AP/NR
(Visitor Counter : 96
প্রধানমন্ত্রীরদপ্তর
প্রধানমন্ত্রী দোসরা অক্টোবর গ্রাম পঞ্চায়েত ও পানী সমিতির সদস্যদের সঙ্গে জল জীবন মিশনের বিষয়ে মতবিনিময় করবেন
প্রধানমন্ত্রী জল জীবন মিশন অ্যাপ এবং জল জীবন কোষের সূচনা করবেন
নয়াদিল্লী, ০১ অক্টোবর, ২০২১
প্রধানমন্ত্রী শ্রী নরেন্দ্র মোদী দোসরা অক্টোবর বেলা ১১টার সময় ভিডিও কনফারেন্সের মাধ্যমে গ্রাম পঞ্চায়েত ও পানী সমিতির সদস্যদের সঙ্গে জল জীবন মিশনের বিষয়ে মতবিনিময় করবেন।
প্রধানমন্ত্রী এই মিশনের বিষয়ে সংশ্লিষ্ট সকলের মধ্যে সচেতনতা বাড়াতে এবং প্রকল্পগুলির আরও স্বচ্ছতা ও দায়বদ্ধতা গড়ে তুলতে জল জীবন মিশন অ্যাপের সূচনা করবেন।
তিনি রাষ্ট্রীয় জল জীবন কোষেরও সূচনা করবেন। এর মাধ্যমে দেশে বা বিদেশে ব্যক্তি বিশেষ, প্রতিষ্ঠান, কর্পোরেট সংস্থা ও জনহিতৈষী প্রত্যেক বাড়ি, স্কুল, অঙ্গনওয়াড়ী কেন্দ্র, আশ্রমশালা এবং অন্যান্য সর্বসাধারণের জন্য প্রতিষ্ঠানে নলবাহিত পানীয় জলের সংযোগ পৌঁছে দিতে সাহায্য করবেন।
দেশজুড়ে জল জীবন মিশনের আওতায় গ্রাম সভাগুলির বৈঠক এদিন অনুষ্ঠিত হবে। সভায় গ্রামাঞ্চলে জল সরবরাহ ব্যবস্থার পরিকল্পনা ও ব্যবস্থাপনা এবং দীর্ঘমেয়াদী ভিত্তিতে বিশুদ্ধ জল সরবরাহ করার বিভিন্ন বিষয় নিয়ে আলোচনা হবে।
পানী সমিতি
গ্রামাঞ্চলে জল সরবরাহ ব্যবস্থার পরিকল্পনা, সেই পরিকল্পনার রূপায়ণ, পরিচালনা এবং রক্ষণাবেক্ষণের কাজে পানী সমিতিগুলির গুরুত্বপূর্ণ ভূমিকা রয়েছে। এদের মাধ্যমে প্রত্যেকের বাড়িতে নিয়মিত নল বাহিত জল পৌঁছে দেওয়া নিশ্চিত করা হয়।
দেশে ৬ লক্ষ গ্রামের মধ্যে ৩ লক্ষ ৫০ হাজারের বেশি গ্রামে পানী সমিতি গঠন করা হয়েছে। ৭ লক্ষ ১০ হাজার মহিলাকে বিশেষ কিটের সাহায্যে কিভাবে জলের গুণমান পরীক্ষা করতে হয় সে বিষয়ে প্রশিক্ষণ দেওয়া হয়েছে।
জল জীবন মিশন
২০১৯এর ১৫ আগস্ট প্রধানমন্ত্রী প্রত্যেকের বাড়িতে নলবাহিত বিশুদ্ধ পানীয় জল পৌঁছে দেওয়ার জন্য জল জীবন মিশনের ঘোষণা করেন। সেই সময় দেশের গ্রামাঞ্চলে মাত্র ৩ কোটি ২৩ লক্ষ বাড়িতে  নলের মাধ্যমে পানীয় জল পৌঁছে দেওয়া হত।
কোভিড-১৯ মহামারী সত্ত্বেও গত দু-বছরে দেশে ৫ কোটির বেশি বাড়িতে পানীয় জল পৌঁছে দেওয়া হয়েছে। আজকের তারিখে গ্রামাঞ্চলে ৮ কোটি ২৬ লক্ষ বাড়িতে  নল বাহিত পানীয় জল পৌঁছে দেওয়া হয়েছে। দেশের ৭৮টি জেলার ৫৮ হাজার গ্রাম পঞ্চায়েতের ১ লক্ষ ১৬ হাজার গ্রামের প্রত্যেক বাড়িতে পানীয় জল পৌঁছে দেওয়া হয়েছে। এ পর্যন্ত মোট বিদ্যালয়ের ৭৬ শতাংশ অর্থাৎ ৭ লক্ষ ৭২ হাজার বিদ্যালয়ে এবং মোট অঙ্গনওয়াড়ী কেন্দ্রের ৬৭.৫ শতাংশ অর্থাৎ ৭ লক্ষ ৪৮ হাজার কেন্দ্রে নল বাহিত জলের সংযোগের ব্যবস্থা করা হয়েছে।
প্রধানমন্ত্রী ‘সবকা সাথ, সবকা বিকাশ, সবকা বিশ্বাস, সবকা প্রয়াস’ মন্ত্রকে বাস্তবে রূপ দিতে এবং তৃণমূল স্তরে প্রকল্পের সুবিধা পৌঁছে দিতে রাজ্যগুলির সঙ্গে যৌথ অংশীদারিত্বে জল জীবন মিশনের বাস্তবায়ন ঘটানো হচ্ছে। এর জন্য ৩ লক্ষ ৬০ হাজার কোটি টাকার বাজেট বরাদ্দ করা হয়েছে। এছাড়াও পিআরআই-কে ১ লক্ষ ৪২ হাজার কোটি টাকা দেওয়া হয়েছে। গ্রামাঞ্চলে জলের সংযোগ ও পয়ঃনিষ্কাশী ব্যবস্থা গড়ে তুলতে ২০২১-২২ অর্থবর্ষ থেকে ২০২৫-২৬ অর্থবর্ষ পর্যন্ত সময়কালে পঞ্চদশ অর্থ কমিশন এই অর্থ অনুদান বাবদ দেবে।
CG/CB/NS
(
প্রধানমন্ত্রীরদপ্তর
সাধারণতন্ত্র দিবস উপলক্ষে জনগণকে শুভেচ্ছা প্রধানমন্ত্রীর
নয়াদিল্লি, ২৬ জানুয়ারি, ২০২৩
প্রধানমন্ত্রী শ্রী নরেন্দ্র মোদী সাধারণতন্ত্র দিবস উপলক্ষে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রীর বলেন;
“সাধারণতন্ত্র দিবসের অনেক শুভেচ্ছা জানাই। এবারের সাধারণতন্ত্র দিবস বিশেষ কারণ, আমরা স্বাধীনতার অমৃত মহোৎসবের সময় এটি উদযাপন করছি। দেশ শহীদ স্বাধীনতা সংগ্রামীদের স্বপ্ন পূরণ করার জন্য ঐক্যবদ্ধ হয়ে সামনের দিকে এগিয়ে চলবে এই কামনা করি।
সব দেশবাসীকে সাধারণতন্ত্র দিবসের শুভেচ্ছা।”
PG/PM/NS
(
কেন্দ্রীয়মন্ত্রিসভা
বর্হিমহাকাশে শান্তিপূর্ণ ব্যবহারের ক্ষেত্রে ভারত ও ফিনল্যান্ডের মধ্যে সহযোগিতা সংক্রান্ত সমঝোতাপত্র স্বাক্ষরে অনুমোদন দিল কেন্দ্রীয় মন্ত্রিসভা
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বর্হিমহাকাশের শান্তিপূর্ণ ব্যবহারের ক্ষেত্রে ভারত ও ফিনল্যান্ডের মধ্যে সহযোগিতা সংক্রান্ত সমঝোতাপত্রটি স্বাক্ষরের বিষয়টি অনুমোদন করেছে। গত ১০ই জানুয়ারি নতুন দিল্লীতে এই সমঝোতাপত্রটি স্বাক্ষরিত হয়।
এই মউ স্বাক্ষরের ফলে পৃথিবীর দূর সংবেদন ক্ষেত্রে নতুন ধরনের গবেষনামূলক কাজকর্মের ক্ষেত্রে সুযোগ-সুবিধা বাড়বে। এছাড়া, উপগ্রহ সংযোগ, উপগ্রহ দিক নির্ণয় এবং বর্হিমহাকাশের ক্ষেত্রে বৈজ্ঞানিক গবেষনার কাজে গতি আসবে।
ফিনল্যান্ড সরকারের সঙ্গে সহযোগিতার বাতাবরণ গড়ে তোলার ফলে মানব সমাজের উপকারে মহাকাশ প্রযুক্তির উপযুক্ত ব্যবহারের ক্ষেত্রে যৌথ আদান-প্রদান অনেকাংশে বাড়বে।
প্রসঙ্গত, এই মউ স্বাক্ষরের ফলে যেসব বিষয়গুলি সহযোগিতামূলক কাজকর্ম বাড়বে, তারমধ্যে রয়েছে-
· পৃথিবীর দূর সংবেদী বৈজ্ঞানিক গবেষনা
· উপগ্রহ সংযোগ এবং উপগ্রহ ভিত্তিক দিক নির্ণয়
· মহাকাশ বিজ্ঞান এবং গ্রহের অন্বেষণ
· মহাকাশের বিভিন্ন বস্তুর পরীক্ষা-নিরীক্ষা
· ভারতীয় উৎক্ষেপনযানের সাহায্যে ফিনল্যান্ডের মহাকাশযান উৎক্ষেপন
· মহাকাশ সংক্রান্ত তথ্যের প্রক্রিয়াকরণ এবং ব্যবহার
· ধাবাহারিকভাবে বর্হিমাকাশের ব্যবহার ইত্যাদি
এই মউ-এর আওতায় অংশগ্রহণকারীরা বা রূপায়ণকারী সংস্হাগুলি প্রোজেক্ট টিম গড়ে তুলবেন প্রয়োজনে, যাতে বিশেষ কিছু সমবায় প্রকল্প পরিচালনা করা যায়।
CG/SSS/NS
(Visitor Counter : 122
গ্রামোন্নয়নমন্ত্রক
গরিব কল্যাণ রোজগার অভিযানের আওতায় এ পর্যন্ত ৮৫ হাজারেরও বেশি জলাধার এবং ২ লক্ষ ৬৩ হাজার গ্রামীণ পরিবারে জল সংরক্ষণাগার নির্মাণ করা হয়েছে
নয়াদিল্লি, ২৬ অগাস্ট, ২০২০
গরিব কল্যাণ রোজগার অভিযানের সূচনা করা হয়েছে মূলত কোভিড-১৯ এর জেরে গ্রামীণ এলাকায় ক্ষতিগ্রস্ত পরিযায়ী শ্রমিকদের কর্মসংস্থান ও জীবনধারণের সুবিধার্থে। মূলত, বিহার, ঝাড়খন্ড, মধ্যপ্রদেশ, ওডিশা, রাজস্থান ও উত্তরপ্রদেশ – এই ৬টি রাজ্যে যে সমস্ত পরিযায়ী শ্রমিক বাড়ি ফিরেছেন, তাঁদের কর্মসংস্থানের সুযোগ করে দিতেই এই উদ্যোগ। এই অভিযানের আওতায় এ পর্যন্ত সংশ্লিষ্ট রাজ্যগুলির ১১৬টি জেলায় জীবন-জীবিকার সুযোগ করে দেওয়া হয়েছে।
এই কর্মসূচি চালু হওয়ার ৯ সপ্তাহের মধ্যে ২৪ কোটি শ্রমদিবস তৈরি হয়েছে। এর মাধ্যমে ১৮ হাজার ৮৬২ কোটি টাকা খরচ হয়েছে। এই কর্মসূচির আওতায় এ পর্যন্ত ৮৫ হাজার ৭৮৬টি জলাধার, ২ লক্ষ ৬৩ হাজার ৮৪৬টি গ্রামীণ পরিবারে জল সংরক্ষণাগার, ১৯ হাজার ৩৯৭টি গোয়ালঘর, ১২ হাজার ৭৯৮টি চাষের জন্য ব্যবহৃত পুকুর এবং ৪ হাজার ২৬০টি কম্যুউনিটি শৌচালায় তৈরি করা হয়েছে। কৃষি বিজ্ঞান কেন্দ্রের মাধ্যমে ৩১ হাজার ৬৫৮ জন ব্যক্তিকে দক্ষতা উন্নয়নের প্রশিক্ষণ দেওয়া হয়েছে। গ্রামের প্রান্তিক পরিযায়ী শ্রমিকদের কর্মসংস্থানের সুযোগ করে দিতে সংশ্লিষ্ট রাজ্য সরকার এবং কেন্দ্রীয় সরকারের ১২টি মন্ত্রক/দপ্তর সর্বতো প্রয়াস চালিয়ে যাচ্ছে।
(CG/SS/SB
অর্থমন্ত্রক
অর্থ মন্ত্রী শ্রীমতী নির্মলা সীতারমণ ন্যাশনাল কোম্পানি ল অ্যাপিলেট ট্রাইবুনালের চেন্নাই বেঞ্চের উদ্বোধন করেছেন
এনসিএলএটি-র দিল্লি শাখা প্রধান বেঞ্চ হিসেবে গণ্য হবে
নতুনদিল্লি, ২৫শে জানুয়ারি, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ আজ ভারচ্যুয়ালি ন্যাশনাল কোম্পানি ল অ্যাপিলেট ট্রাইব্যুনাল র চেন্নাই বেঞ্চের উদ্বোধন করেছেন।
অনুষ্ঠানে এনসিএলএ টির অস্থায়ী চেয়ারপার্সন বিচারপতি বংশী লাল ভাট, কর্পোরেট বিষয়ক দপ্তরের সচিব শ্রী রাজেশ ভার্মা, বার, এনসিএলএ টি ও ন্যাশনাল কোম্পানি ল অ্যাপিলেট ট্রাইব্যুনালের অন্যান্য সদস্যরা , কর্পোরেট বিষয়ক মন্ত্রক ও অর্থ মন্ত্রকের আধিকারিকরা উপস্থিত ছিলেন।
কর্ণাটক, তামিলনাডু, কেরালা, অন্ধ্র প্রদেশ, লাক্ষাদ্বীপ ও পুডুচেরির ন্যাশনাল কোম্পানি ল ট্রাইব্যুনালের  বেঞ্চগুলি যে রায় দেবে , সেই রায়ের উপর আপিলের শুনানি চেন্নাই শাখা থেকে হবে।
প্রধান বেঞ্চ সহ ৫টি নতুন এনসিএলটি বেঞ্চ জয়পুর, কটক, কোচি ইন্দোর ও অমরাবতীতে চালু হওয়ায় এখন মোট বেঞ্চের সংখ্যা ১৬। এনসিএলএটির চেন্নাই বেঞ্চ চালু হওয়ায় নতুন দিল্লির এনসিএলএটির বেঞ্চটিকে প্রধান বেঞ্চ হিসেবে বিবেচনা করা হবে।
সামাজিকন্যায়ওক্ষমতায়নমন্ত্রক
পথশিশু ও স্কুল পড়ুয়াদের মধ্যে মাদকাসক্তির প্রবণতা দূর করতে বিশেষ কেন্দ্রীয় উদ্যোগ
নয়াদিল্লি, ২৬ জুলাই, ২০১৮
দিল্লির মাদকাসক্ত পথশিশুদের সম্পর্কে সমীক্ষা চালাতে দিল্লি সরকারকে আর্থিক সহায়তা দিয়েছে কেন্দ্রীয় সামাজিক ন্যায় ও ক্ষমতায়ন মন্ত্রক। এইম্স-এর উদ্যোগে এই সমীক্ষা চালানো হয় ২০১৫ সালে। ঐ সমীক্ষা থেকে জানা যায় যে দিল্লির পথশিশুদের মধ্যে ২২.১ শতাংশ তামাক সহ বিভিন্ন নেশায় আসক্ত। তামাক, মদ, গাঁজা এবং পোড়া পাতার গন্ধ শোঁকার মতো আসক্তি রয়েছে এই পথশিশুদের মধ্যে। সমীক্ষায় প্রকাশ যে শুধুমাত্র চাপে পড়ে কিংবা কৌতুহলবশতঃ তারা এই ধরণের আসক্তির শিকার হয়ে পড়ে। সামাজিক ন্যায় ও ক্ষমতায়ন মন্ত্রকের পক্ষ থেকে সবক’টি রাজ্য ও কেন্দ্রশাসিত অঞ্চলকে পাঠানো ১১ই আগস্ট, ২০১৬-র এক নির্দেশিকায় এই ধরণের মাদকাসক্তির সমস্যার মোকাবিলায় উপযুক্ত পদক্ষেপ গ্রহণের কথা বলা হয়েছে।
আজ রাজ্যসভায় এক প্রশ্নের লিখিত জবাবে এই তথ্য পেশ করেন কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী বিজয় সাঁপলা। তিনি জানান, তাঁর মন্ত্রকের একটি স্বশাসিত সংস্থা সামাজিক প্রতিরক্ষা সংক্রান্ত জাতীয় প্রতিষ্ঠান  স্কুল ও কলেজগুলিতে নিয়মিতভাবে সচেতনতা অভিযানের আয়োজন করে থাকে। ২০১৭-১৮ অর্থ বছরে চিহ্নিত ২৩,০০৬ জন স্কুল ও কলেজ পড়ুয়াদের মধ্যে ২৪৭টির মতো সচেতনতা অভিযান চালানো হয়। এছাড়াও, মদ ও মাদকাসক্তি থেকে স্কুলের ছাত্রছাত্রীদের দূরে রাখতে একটি বিশেষ কেন্দ্রীয় কর্মসূচিও রূপায়িত হয় সামাজিক ন্যায় ও ক্ষমতায়ন মন্ত্রকের পক্ষ থেকে। কিছু কিছু বেসরকারি সংস্থা, পঞ্চায়েতি রাজ প্রতিষ্ঠান, শহরাঞ্চল কর্তৃপক্ষ ইত্যাদিকে এজন্য আর্থিক সহায়তাও দেওয়া হয়। প্রয়োজনীয় পদক্ষেপ গ্রহণ করা হয়েছে কেন্দ্রীয় নারী ও শিশুবিকাশ মন্ত্রকের পক্ষ থেকেও।
CG/SKD/DM/…
(Visitor Counter : 63
প্রধানমন্ত্রীরদপ্তর
প্রধানমন্ত্রী মালয়েশিয়ার প্রাক্তন ক্যাবিনেট মন্ত্রী টুন ডঃ এস স্যামি ভেলু-র প্রয়াণে শোকজ্ঞাপন করেছেন
নয়াদিল্লি, ১৫ সেপ্টেম্বর ২০২২
প্রধানমন্ত্রী শ্রী নরেন্দ্র মোদী মালয়েশিয়ার প্রাক্তন ক্যাবিনেট মন্ত্রী এবং মালয়েশিয়া থেকে প্রথম প্রবাসী ভারতীয় সম্মানপ্রাপ্ত টুন ডঃ এস স্যামি ভেলু-র প্রয়াণে গভীর শোক প্রকাশ করেছেন।
একটি ট্যুইটে প্রধানমন্ত্রী বলেছেন –
“মালয়েশিয়ার প্রাক্তন ক্যাবিনেট মন্ত্রী এবং মালয়েশিয়া থেকে প্রথম প্রবাসী ভারতীয় সম্মানপ্রাপ্ত টুন ডঃ এস স্যামি ভেলু-র প্রয়াণে আমি শোকাভিভূত। তাঁর পরিবারের প্রতি আমি আন্তরিক সমবেদনা জানাই। ওঁ শান্তি!”
PG/AP/DM
(
উপ-রাষ্ট্রপতিরসচিবালয়
জনসাধারণের কল্যাণে বিজ্ঞানীদের গবেষণা প্রচেষ্টার প্রশংসা করলেন উপ-রাষ্ট্রপতি
কলকাতা, ২৮ জুন, ২০১৮
কলকাতার সাহা ইন্সটিটিউট অফ নিউক্লিয়ার ফিজিক্স-এ এক্সপেরিমেন্টাল নিউক্লিয়ার অ্যাস্ট্রো ফিজিক্স-এর ওপর গবেষণার সুযোগ-সুবিধা সমন্বিত একটি নতুন গবেষণা কেন্দ্রের আজ উদ্বোধন করেন উপ-রাষ্ট্রপতি শ্রী এম ভেঙ্কাইয়া নাইডু।
জনসাধারণের কল্যাণে দেশের বিজ্ঞানী সমাজের কর্মপ্রচেষ্টার বিশেষ প্রশংসা করে উপ-রাষ্ট্রপতি বলেন, সেনাবাহিনী ও কৃষক সাধারণের মতো দেশের বিজ্ঞানীরাও জনসাধারণের সেবা করে চলেছেন। উচ্চতর শিক্ষা এবং উপার্জনের লক্ষ্যে যে সমস্ত বিজ্ঞানী বিদেশ যাত্রা করেন, তাঁদের ভারতে প্রত্যাবর্তন শেষে জাতীয় স্বার্থে অবদানমূলক কাজকর্মের সঙ্গে যুক্ত হওয়ার জন্য তিনি আবেদন জানান। ক্যান্সার চিকিৎসা ও নিরাময়ের ওপরও প্রসঙ্গত জোর দেন তিনি।
SSS/SKD/SB……
(Visitor Counter : 13
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৩ কোটি ৫৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ০২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৫ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৩ কোটি ৫৯ লক্ষ ৪৪ হাজার ১৬০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ২ লক্ষ ৬৯ হাজার ৫০৭টি টিকার ডোজ হাতে রয়েছে।
CG/SS/SB
(Visitor Counter : 116
প্রধানমন্ত্রীরদপ্তর
প্রধানমন্ত্রী প্রথম দফার নাগপুর মেট্রো জাতির উদ্দেশে উৎসর্গ এবং দ্বিতীয় দফার নাগপুর মেট্রোর ভিত্তিপ্রস্তর স্থাপন করলেন
ফ্রিডম পার্ক মেট্রো স্টেশন থেকে খাপরি মেট্রো স্টেশন পর্যন্ত মেট্রো সফর প্রধানমন্ত্রীর
নয়াদিল্লি, ১১ ডিসেম্বর, ২০২২
প্রধানমন্ত্রী শ্রী নরেন্দ্র মোদী ‘প্রথম দফার নাগপুর মেট্রো’ জাতির উদ্দেশে উৎসর্গ করেছেন। খাপরি মেট্রো স্টেশন থেকে দ্বিতীয় দফার নাগপুর মেট্রো প্রকল্পের ভিত্তিপ্রস্তর স্থাপনকালে প্রধানমন্ত্রী খাপরি থেকে অটোমোটিভ স্কোয়ার এবং প্রজাপতি নগর থেকে লোকমান্য নগর পর্যন্ত দুটি ট্রেনের যাত্রা সূচনা করেন। নাগপুর মেট্রোর প্রথম দফার কাজ সম্পন্ন হয়েছে ৮ হাজার ৬৫০ কোটি টাকা ব্যয়ে। দ্বিতীয় দফার মেট্রো প্রকল্প রূপায়ণে ব্যয় ধার্য হয়েছে ৬ হাজার ৭০০ কোটি টাকারও বেশি।
প্রধানমন্ত্রী নাগপুরে ফ্রিডম পার্ক মেট্রো স্টেশন থেকে মেট্রো সফর করে খাপরি মেট্রো স্টেশনে পৌঁছান। ফ্রিডম পার্ক মেট্রো স্টেশনে সওয়ার হওয়ার আগে প্রধানমন্ত্রী নাগপুর মেট্রো রেল প্রকল্প ঘুরে দেখেন। প্রত্যক্ষ করেন ‘স্বপ্নো সে বেহেতর’ প্রদর্শনীটিও। প্রধানমন্ত্রী নিজের জন্য এএফসি গেটের একটি ই-টিকিট ক্রয় করেন এবং পড়ুয়া, সাধারণ নাগরিক ও আধিকারিকদের সঙ্গে মেট্রো সফর করেন। যাত্রাকালে তিনি তাঁদের সঙ্গে আলাপচারিতাতেও অংশ নেন।
প্রধানমন্ত্রী ট্যুইটে বলেন, “নাগপুর মেট্রোর প্রথম দফার উদ্বোধন হওয়ায় আমি নাগপুরবাসীকে অভিনন্দন জানাই। আমি দুটি মেট্রোর যাত্রার সূচনা করলাম এবং সেই সঙ্গে মেট্রো সফরও করলাম। মেট্রো আরামদায়ক ও সুবিধাজনক।
প্রধানমন্ত্রীর দপ্তর থেকে ট্যুইটে বলা হয়েছে, “সফরকালে নাগপুর মেট্রোতে প্রধানমন্ত্রী পড়ুয়াদের সঙ্গে আলাপচারিতায় অংশ নেন। এছাড়াও, স্টার্টআপ ক্ষেত্র ও সাধারণ নাগরিকদের সঙ্গেও কথা বলেন”।
মেট্রোতে খাপরি স্টেশনে পৌঁছনোর পর প্রধানমন্ত্রীর সঙ্গে যোগ দেন মহারাষ্ট্রের মুখ্যমন্ত্রী শ্রী একনাথ শিন্দে, রাজ্যপাল শ্রী ভগৎ সিং কোশিয়ারি, উপ-মুখ্যমন্ত্রী শ্রী দেবেন্দ্র ফড়নবিশ এবং কেন্দ্রীয় সড়ক যোগাযোগ মন্ত্রী শ্রী নীতিন গড়করি।
প্রেক্ষাপট: শহরাঞ্চলে যাতায়াতের ক্ষেত্রে আরও একধাপ উন্নতি হ’ল। প্রধানমন্ত্রী প্রথম দফার নাগপুর মেট্রো জাতির উদ্দেশে উৎসর্গ করেন এবং অরেঞ্জ লাইনে খাপরি থেকে অটোমোটিভ স্কোয়ার এবং অ্যাকোয়া লাইনে প্রজাপতি নগর থেকে লোকমান্য নগর পর্যন্ত দুটি মেট্রোর যাত্রা সূচনা করেন। ৮ হাজার ৬৫০ কোটি টাকা ব্যয়ে প্রথম দফার মেট্রোর কাজ সম্পন্ন হয়েছে। নাগপুরে দ্বিতীয় দফার মেট্রোর ভিত্তিপ্রস্তর স্থাপন করেন প্রধানমন্ত্রী। ৬ হাজার ৭০০ কোটি টাকারও বেশি ব্যয়ে এই প্রকল্প রূপায়িত হবে।
PG/PM/SB
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা রাজস্ব ভাগাভাগির ভিত্তিতে এবং কোকিং কোল লিঙ্কেজগুলির মেয়াদের ভিত্তিতে কয়লা ও লিগনাইট খনিগুলির নিলাম তথা বিক্রয়ের ক্ষেত্রে আদর্শ পদ্ধতি অনুসরণের প্রস্তাবে সায় দিয়েছে
নয়াদিল্লি, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে রাজস্ব ভাগাভাগি এবং কোকিং কোল নিঙ্কেজগুলির মেয়াদের ভিত্তিতে কয়লা ও লিগনাইট খনিগুলির নিলাম তথা বিক্রয়ের ক্ষেত্রে আদর্শ পদ্ধতি অনুসরণের প্রস্তাবে সায় মিলেছে।
এই পদ্ধতি অনুযায়ী, দরপত্র আহ্বান সংক্রান্ত মাপকাঠিতে রাজস্ব ভাগাভাগির বিষয়টিকে অন্তর্ভুক্ত করা হয়েছে। এর ফলে, দরপত্র আহ্বানকারীদের দরপত্র আহ্বানের সময় রাজস্বের একটি অংশ সরকারকে দিতে হবে। রাজস্বের এই পরিমাণ স্থির হয়েছে ৪ শতাংশ। মনে করা হচ্ছে, সরকারের এই সিদ্ধান্তের ফলে কয়লা খনিগুলি থেকে সর্বাধিক পরিমাণে উৎপাদিত কয়লা বাজারে পৌঁছবে। সেই সঙ্গে, কয়লা ব্লকগুলির নতুন মূল্য নিরূপণ এবং উন্নয়নের কাজেও গতি আসবে। কয়লা খনিগুলি থেকে কয়লা উত্তোলন বা তার বিক্রয়ে কোনও বাধা না থাকার ফলে সরকারের এই সিদ্ধান্ত সুদূরপ্রসারী ভূমিকা নেবে বলে মনে করা হচ্ছে।
নতুন এই পদ্ধতিতে অনুযায়ী, যাঁরা কয়লা বা লিগনাইট ব্লকগুলির বরাত পেয়েছেন, তাঁদের মাসিক-ভিত্তিতে সরকারের কাছে রাজস্ব হস্তান্তর করতে হবে। উল্লেখ করা যেতে পারে, অনিয়ন্ত্রিত ক্ষেত্রের সঙ্গে যুক্ত কয়লা ব্লকগুলির নিলামের ক্ষেত্রে কোকিং কয়লা লিঙ্কেজগুলির মেয়াদ বাড়িয়ে ৩০ বছর করা হয়েছে।
(CG/BD/SB
প্রধানমন্ত্রীরদপ্তর
আন্তর্জাতিক বেতার দিবসে প্রধানমন্ত্রী রেডিওর শ্রোতাদের এবং যারা এই মাধ্যমকে সমৃদ্ধ করেছেন, তাঁদের অভিনন্দন জানিয়েছেন
নতুনদিল্লি, ১৩ই ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আন্তর্জাতিক বেতার দিবসে, রেডিওর শ্রোতাদের এবং যারা এই মাধ্যমকে সমৃদ্ধ করেছেন, তাঁদের সকলকে অভিনন্দন জানিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন, “আন্তর্জাতিক বেতার দিবসে রেডিওর শ্রোতাদের এবং যারা , তাঁদের প্রতিভা ও সৃজনশীলতার মধ্য দিয়ে এই মাধ্যমকে সমৃদ্ধ করেছেন, তাঁদের সকলকে অভিনন্দন জানাই। বাড়িতে থাকার সময় বা কোথাও যেতে যেতে অথবা অন্য যে কোন অবস্থায় রেডিও মানুষের জীবনে অবিচ্ছেদ্য অঙ্গ। মানুষের সঙ্গে মানুষের মেলবন্ধনে এটি একটি অনবদ্য মাধ্যম।“
“#MannKiBaat অনুষ্ঠান করার সময় আমি বারবার দেখেছি রেডিও কিভাবে ইতিবাচক তথ্য সকলের মধ্যে ভাগ করে নেয়; যারা অন্যের জীবনে আমূল পরিবর্তন নিয়ে আসেন, তাঁরা কিভাবে বেতারের মাধ্যমে স্বীকৃতি পান। এই অনুষ্ঠান তৈরি করতে যারা সাহায্য করেন, আমি তাঁদের সকলকে ধন্যবাদ জানাই।“
CG/CB/
(
পানীয়জলওস্বাস্থ্যব্যবস্থামন্ত্রক
স্বচ্ছ ভারত মিশন বিষয়ে সম্প্রতি রয়টার সংবাদ সংস্থার প্রকাশিত সংবাদ বিষয়ে পানীয় জল ও পরিচ্ছন্নতা মন্ত্রকের বক্তব্য
নয়াদিল্লি, ১৭ মে, ২০১৯
রয়টার সংবাদ সংস্থা কিছুক্ষণ আগে একটি সংবাদ প্রকাশ করেছে। ‘মোদী পরিচ্ছন্ন ভারতের কথা ঘোষণা করছেন, কিন্তু বাস্তব পরিস্থিতি একটু আলাদা’ শীর্ষক এই সংবাদে স্বচ্ছ ভারত মিশন  প্রকল্পের অগ্রগতি বিষয়ে প্রশ্ন তোলা হয়েছে। বিশেষ করে, ২০১৮-১৯-এর গ্রামীণ পরিচ্ছন্নতা সংক্রান্ত জাতীয় সমীক্ষা রিপোর্ট বিষয়ে এই সংবাদে সন্দেহ প্রকাশ করা হয়েছে।
২০১৮-১৯-এর এই সমীক্ষাটি একটি নিরপেক্ষ সংস্থা দ্বারা পরিচালিত হয়েছিল। সারা দেশের ৬,১৩৬টি গ্রাম, ৯২,০৪০টি পরিবার, ৫,৭৮২টি স্কুল, ৫,৮০৩ অঙ্গনওয়াড়ি কেন্দ্র, ১,০১৫টি জনসাধারণের ব্যবহৃত শৌচালয় এবং ৬,০৫৫টি জনসাধারণের ব্যবহৃত স্থান থেকে নমুনা সংগ্রহ করে এই সমীক্ষা চালানো হয়। এর ফলাফলে জানা যায় যে সারা দেশে বর্তমানে গ্রামাঞ্চলে ৯৩.৪ শতাংশ এলাকায় শৌচালয়ের ব্যবস্থা করা সম্ভব হয়েছে এবং গ্রামীণ ভারতে শৌচালয়ের ব্যবহার বৃদ্ধি পেয়ে ৯৬.৫ শতাংশ হয়েছে। অতীত দিনে বিশেষ করে, ২০১৭ সালে কোয়ালিটি কাউন্সিল অফ ইন্ডিয়া এবং জাতীয় নমুনা সমীক্ষা সংগঠন ২০১৬ সালে যে সমীক্ষা চালিয়েছিল তাতে সেই সময় দেশের ৯১ শতাংশ গ্রামাঞ্চলে শৌচালয় নির্মাণ এবং ৯৫ শতাংশ গ্রামাঞ্চলে তার ব্যবহারের কথা জানা গিয়েছিল।
রয়টার সংবাদ সংস্থা এই সংবাদটি প্রকাশ করার আগে পানীয় জল এবং পরিচ্ছন্নতা মন্ত্রকের সঙ্গে যোগাযোগ করে। তাদের দেওয়া প্রত্যেকটি প্রশ্নের যথাযথ এবং বিস্তারিত উত্তর দেওয়া হয়। কিন্তু তা সত্ত্বেও সংবাদ সংস্থাটি কর্তৃক প্রকাশিত সংবাদে একপেশে সংবাদ প্রকাশ করা হয়েছে। ২০১৮-১৯-এর গ্রামীণ পরিচ্ছন্নতা সংক্রান্ত জাতীয় সমীক্ষা রিপোর্ট বিষয়ে এই সংবাদে সীমাবদ্ধতা এবং অসম্পূর্ণতার অভিযোগ তোলা হয়েছে। মন্ত্রকের পক্ষ থেকে মিশনের কাজকর্ম এবং কাজের সমীক্ষা বিষয়ে যে বক্তব্য রাখা হয়েছে, তার পরিপ্রেক্ষিতে এটিকে একটি সম্পূর্ণ একপেশে রিপোর্ট বলে জানানো হয়েছে।
এই সংবাদে দু’জন গবেষকের বক্তব্য হিসাবে যা তুলে ধরা হয়েছে মন্ত্রকের পক্ষ থেকে তা সম্পূর্ণভাবে অস্বীকার করা হয়েছে। মন্ত্রক জানিয়েছে, ২০১৮-১৯-এর পরিচ্ছন্নতা সংক্রান্ত এই জাতীয় গ্রামীণ সমীক্ষার জন্য নীতি-পদ্ধতি, বিশিষ্ট গবেষক এবং জাতীয় সংখ্যাতত্ত্ব কমিশনের প্রাক্তন সদস্য জওহরলাল নেহরু বিশ্ববিদ্যালয়ের অধ্যাপক শ্রী অমিতাভ কুণ্ডুর নেতৃত্বে একটি বিশেষজ্ঞ কর্মীগোষ্ঠী কর্তৃক অনুমোদিত হয়। এই কমিটিতে পরিচ্ছন্নতা সংক্রান্ত বিশেষজ্ঞ, বিশ্ব ব্যাঙ্ক, ইউনিসেফ, ওয়াটার এইড ইন্ডিয়া, নীতি আয়োগের মতো বিভিন্ন সংগঠনের প্রতিনিধিরাও ছিলেন। এই কমিটির নীতি-পদ্ধতি বিষয়ে প্রশ্ন তুলে রয়টারের সংবাদে পাঠক-শ্রোতাদের বিভ্রান্ত করতে চাওয়া হয়েছে বলে মন্ত্রকের পক্ষ থেকে সুস্পষ্টভাবে জানিয়ে দেওয়া হয়েছে। সংবাদটিতে হরিয়ানায় প্রকাশ্যে মলত্যাগের যে সমস্ত ঘটনা তুলে ধরা হয়েছে, সে বিষয়েও মন্ত্রকের পক্ষ থেকে মিথ্যাচারের অভিযোগ তোলা হয়েছে। মন্ত্রক জানিয়েছে, শৌচালয় ব্যবহারের ক্ষেত্রে হরিয়ানাকে সারা দেশের মধ্যে অন্যতম অগ্রণী রাজ্য হিসাবে গণ্য করা হয়। বিক্ষিপ্তভাবে কিছু জায়গায় শৌচালয় না ব্যবহার করা বিষয়ে যে সংবাদ রয়টারের এই রিপোর্টে দেওয়া হয়েছে, মন্ত্রকের পক্ষ থেকে তা অস্বীকার করা হয়েছে। অন্যদিকে, কর্ণাটকে স্বচ্ছতার অভ্যাস গড়ে তোলার ক্ষেত্রে যেভাবে জোর করে ব্যবস্থা নেওয়া হয়েছে বলে রয়টারের রিপোর্টে জানানো হয়েছে, তাও ঠিক নয় বলে মন্ত্রক তাদের বক্তব্যে জানিয়েছে।
CG/PB/DM
(Visitor Counter : 212